מגפת הקורונה בגאורגיה

מגפת הקורונה, בה חלו רבים במחלת נגיף הקורונה בגאורגיה, התפשטה אל המדינה בסוף פברואר 2020.

רקע 

ב-12 בינואר 2020 אישר ארגון הבריאות העולמי כי נגיף הקורונה החדש הוא הגורם למחלת נשימה בקרב אנשים בעיר ווהאן, מחוז חוביי, סין, אשר דווח בפני ארגון הבריאות העולמי ב-31 בדצמבר 2019.

יחס המתים במקרה של מגפת הקורונה היה נמוך בהרבה מנגיף הסארס שהתפרץ בשנת 2003 בסין, אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.

התפשטות המגפה

לפני אבחון מקרה הראשון 
ב-22 בינואר אמירן גמקרלידזה, ראש המרכז הלאומי לבקרת מחלות בגאורגיה  הזהיר את המטיילים הגאורגיים מביקור בווהאן, בה התפרץ לראשונה נגיף הקורונה. הוא טוען כי קיים סיכוי "קטן אך תאורטי" שהנגיף יכול להגיע לגאורגיה.

ב-26 בינואר רופאים גאורגים החלו לבחון נוסעים המגיעים למדינה מסין בשדות התעופה ברחבי המדינה כדי לגלות אם הם נושאים תסמינים של נגיף הקורונה.

ב-27 בינואר הודיעה גאורגיה על ביטול כל הטיסות מסין ומהעיר ווהאן, בה התפרץ לראשונה נגיף הקורונה לנמל התעופה הבינלאומי של טביליסי. המרכז הלאומי לבקרת מחלות החל לעקוב אחר עובדים סיניים הפועלים בבניית כביש מהיר בגאורגיה.

ב-28 בינואר הודיעה גאורגיה כי היא תפנה את אזרחיה ממחוז חוביי שבסין בעקבות התפרצות הנגיף. בנוסף על כך, גאורגיה אסרה על יבוא של חיות, כולל צבים ודגי נוי, מסין. טביליסי טענה כי האיסור יישאר בתוקף עד שארגון הבריאות הבינלאומי יכריז על סין כחופשית מנגיף הקורונה.

ב-29 בינואר הודיעה ממשלת גאורגיה כי משעה את הטיסות לסין וממנה עקב התפשטות נגיף הקורונה למשך חודשיים. בנוסף על כך, דווח במדינה כי שני מלחים סיניים אשר הוצבו בבאטומי והראו סימני חום גבוה הושמו תחת מעקב של המרכז הלאומי לבקרת מחלות בגאורגיה.

ב-30 בינואר ראש ממשלת גאורגיה, גיאורגי גאחאריה טען כי מערכת הבריאות במדינה מוכנה להגיב לנגיף הקורונה החדש אם תתפשט לגאורגיה.

ב-2 בפברואר דווח כי טורקיה וצרפת פינו 5 אזרחים גאורגים ממחוז חוביי בסין, שבה התפרץ לראשונה נגיף הקורונה.

ב-3 בפברואר הודיע משרד החוץ של גאורגיה  כי גאורגיה עומדת לצד סין ותומכת במאבקה בהתפרצות הנרחבת בשטחה, והודתה לטורקיה על שהציעה לפנות אזרחים גאורגים מווהאן.

ב-4 בפברואר דווח כי מרכז לוגאר של המרכז הלאומי לבקרת מחלות החל לבדוק את הבדיקות שביצע לאבחון נגיף הקורונה, וזאת לאחר קבלת ריאגנטים מגרמניה. בעבר היה עליו לשלוח דגימות בדיקה לגרמניה או להולנד לאישור.

ב-23 בפברואר הודיעה ממשלת גאורגיה על השעיית הטיסות לאיראן עקב התפרצות הנגיף ברפובליקה האסלאמית.

ב-24 בפברואר גאורגיה הזהירה את אזרחיה המבקרים באיטליה, בפרט באזורים הצפוניים במדינה, להימנע ממקומות ציבוריים ולשטוף את ידיהם באופן קבוע כאשר איטליה הופכת למוקד החדש של התפרצות הנגיף בעולם.

אחרי אבחון המקרה הראשון 
ב-26 בפברואר הודיעה גיאורגיה על מקרה ראשון של הדבקה בנגיף הקורונה בשטחה. מדובר בגבר בן 50, שחזר למדינה לאחר ביקור באיראן. הוא אושפז בבית החולים למחלות זיהומיות בטביליסי. הוא חזר לגבול גאורגיה דרך אזרבייג'ן במונית.

ב-27 בפברואר רשויות דרום אוסטיה סגרו את נקודת המעבר של קרטסמני באימרתי כדי למנוע כניסת גאורגים להיכנס לשטחה מתוך פחד לפרוץ הנגיף בה. בנוסף על כך, חברת תעופת הלואו-קוסט ההונגרית, וויז אייר הודיעה על הקטנת תדירות הטיסות ליעדים איטלקים, כולל ביטול מלא של טיסות למילאנו.

ב-28 בפברואר דווח כי רוסיה שלחה חטיבות סניטריות ניידות כדי לסייע לאבחזיה להתמודד עם הנגיף, בשל סירוב סוחומי לשתף פעולה עם טביליסי בנוגע להתפרצות הקורונה.

ב-29 בפברואר הודיע ראש ממשלת גאורגיה, גיאורגי גאחאריה על סגירת כל בתי הספר, גני הילדים והאוניברסיטאות ברחבי המדינה עד 16 במרץ.

ב-6 במרץ הודיעה ממשלת גאורגיה על השעיית הטיסות לאיטליה עקב התפשטות הנגיף במדינה.

ב-11 במרץ הודיעה גאורגיה כי כל בתי הספר, הגנים והאוניברסיטאות בכל רחבי המדינה יישארו סגורים עד 1 באפריל 2020.

ב-12 במרץ פנתה נשיאת גאורגיה, סלומה זוראבישווילי לתקשורת וקראה לשלווה ואחדות בעם הגאורגי.

ב-14 במרץ דווח כי ראש ממשלת גאורגיה, גאורגי קרחריה שוחח עם ראש ממשלת אזרבייג'ן, עלי אסדוב וראש ממשלת ארמניה, ניקול פשיניאן וסיכם עמם על סגירת הגבולות המשותפים עמן גובלת המדינה עם ארמניה ואזרבייג'ן. לא יוטלו מגבלות על העברת מטענים וסחורות.

ב-15 במרץ הודיעה גאורגיה כי הוא סוגרת את גבולותיה המשותפים עם רוסיה לכניסת מבקרים עקב התפרצות נגיף הקורונה.

ב-16 במרץ הודיע דובר ממשלת גאורגיה, עיראקלי צ'יקובאני על צעדים והמלצות מיוחדות. ממשלת גאורגיה אסרה על כניסתם של כל האזרחים הזרים לגאורגיה למשך שבועיים. מועצת התיאום המליצה לכל האזרחים הקשישים בגיאורגיה להימנע מהתכנסויות המוניות ולהתבודד. הממשלה המליצה לבתי הקפה, מסעדות וברים להעניק ללקוחות שירותי טייק-אווי. בנוסף על כך, הממשלה הפיצה מסר מיוחד לכל הטלפונים בגאורגיה והודיעה לאוכלוסייה על צעדים והמלצות בנוגע למאבק בנגיף הקורונה.

ב-19 במרץ הודיע ראש ממשלת גאורגיה על סגירת כל החנויות ברחבי המדינה את כל אתרי הנופש החורפיים, המסעדות, בתי הקפה, מועדוני הלילה, חדרי הכושר ובריכות השחייה, ואסר על הפעלת מיניבוסים.

ב-30 במרץ הודיע ראש ממשלת גאורגיה, גיאורגי קחריה על עוצר בכל רחבי המדינה עקב התפרצות נגיף הקורונה אשר יתחיל ב-31 במרץ ועד סיום מצב החירום הלאומי שהוכרז ברחבי המדינה עד 21 באפריל. העוצר יהיה בתוקף בין השעות 9 בערב ל-6 בבוקר שביום למחרת. התחבורה הציבורית במדינה תושעה ומספר האנשים שיוכלו לנסוע ברכב אחד כולל מוניות יוגבל לשלושה אנשים. התקהלות של למעלה משלושה אנשים תאסר, למעט בחנויות אשר הוגדרו חיוניות ועל האזרחים לשמור על מרחק של שני מטר ביניהם. אנשים מעל גיל 70 יאסרו לצאת מבתיהם למעט למקומות הקרובים לבתיהם שהוגדרו חיוניים כמו סופרמקרטים ובתי חולים. מחסומים להקרנה תרמית של אזרחים יוקמו בטביליסי, כותאיסי, באטומי, פותי, רוסתווי, זוגדידי וגורי. אזרחים ידרשו להחזיק ברשתם כל הזמן תעודת זהות או דרכון לצורך זיהוי.

ב-3 באפריל שדות התעופה המאוחדים של גאורגיה דיווחו על ירידה של 30% בשנה בהיקף התעבורה בשדה התעופה בין ינואר למרץ 2020. הירידה במספר הנוסעים נגרמה כתוצאה מהשעיית התעבורה האווירית העולמית, כולל בגאורגיה.

ב-4 באפריל הודיעה גאורגיה על מקרה מוות ראשון בשטחה כתוצאה מהידבקות בנגיף הקורונה. הקורבן היא אישה בת 79.

ב-14 באפריל הוחלט על סגר טביליסי, כותאיסי, באטומי ורוסתווי. הוחלט על הסרתו אחרי כחודש.

ב-25 באפריל הודיעה גאורגיה כי כל בתי הספר, הגנים והאוניברסיטאות ברחבי המדינה ימשיכו להיות סגורים עד 1 בספטמבר 2020.

ב-14 במאי, הוחלט לשנות את הגבלת ההתקהלות ל-10 במקום 3, החל מ-18 במאי. למחרת, הוחלט לסיים את מצב החירום ב-22 במאי.

ב-27 במאי, הודיעה גאורגיה על מועדים של חזרת התחבורה הציבורית ושל פתיחת עסקים שונים כמו מסעדות ומלונות בכפוף להנחיות.

השפעה על הכלכלה הגאורגית 
התפרצות נגיף הקורונה בגאורגיה גרם לתנודות קלות והשפיע על הכלכלה הגאורגית. הסימנים הראשונים למשבר הנגיף כבר ניכרים: 10 מלונות נסגרו, 90 אחוז מההזמנות בוטלו, מספר הנוסעים בשדות תעופה בגאורגיה פחת, מספר המטיילים הבינלאומיים המבקרים בגאורגיה פחת גם כן ושער המטבע הלאומי, הלארי הגאורגי פחת גם הוא.

שער המטבע הלאומי ומחירי הנפט 
הבנק הלאומי של גאורגיה (NBG)  פרסם היום הצהרה בה נאמר כי הירידה שנערכה לאחרונה בשער החליפין קשור לחוסר הוודאות שנגרם כתוצאה מהתפרצות נגיף הקורונה שהועבר לשווקים הפיננסיים דרך אפיק הציפייה.

ב-NBG אמרו כי סיבה נוספת לירידת הגידול בהרבה היא ירידת מחירי הנפט הבינלאומיים. הירידה במחירי הנפט הבינלאומיים מצביעה על ירידת הביקוש הזר מצד שותפי הסחר של גאורגיה על ידי ייצוא נפט ועל ירידה אפשרית בהעברות הכספים. כתוצאה מכך, גדלו הסיכונים לצמצום תזרימי המט"ח, אשר באו לידי ביטוי בשוק המט"ח דרך אפיק הציפיות.

לעומת זאת, עקב מגבלת הטיסות האוויריות, יצומצם יצוא המטבע מגאורגיה למדינות זרות, כמו כן יופחת ייבוא שירותי התיירות, שישפיע לטובה על שער החליפין. במקביל הופחתה משמעותית ההסתמכות של גאורגיה על תשלומים ממדינות יצואניות נפט, שהיא גם גורם חיובי.

תיירות 
גאורגיה השעתה את הטיסות עם סין, איראן ואיטליה כדי להימנע מהתפשטות נגיף הקורונה.

בפברואר אמרה שרת הכלכלה הגאורגית, נטלה טורנבה , כי ענף התיירות של גאורגיה יאבד כ-10.75 מיליון דולר בעקבות איסור הנסיעות עקב התפרצות הנגיף.

בתי מלון, מסעדות, סוכנויות תיירות ומפעילי תיירות דורשים מהממשלה לדחות את מס התקציב והלוואות הבנקאות. בינתיים, מגזר האירוח של גאורגיה מנסה למזער את העלויות בגלל ירידה חדה בהכנסות.

ראש ממשלת גאורגיה, גאורגי קחריה, וקציני המנכ"ל של הבנקים המסחריים חתמו על הסכם ב-11 במרץ, שיביאו לתכנון פעולה שתומך במגזר התיירות.

קישורים חיצוניים

הערות שוליים 

גאורגיה
גאורגיה: בריאות ורפואה
גאורגיה: היסטוריה